Kieli mk võistlusele eelnes Saaremaal Eesti Karika etapp ja kaks korralikku nädalat sai Noblssneri Purjetamiskoolis trenni tehtud. Kieli võistlusele vastuminnes oli tulemuse eesmärgiks platseeruda 50% sees.  15.06 väljusime Tallinnast ja sõit Kieli võttis aega 25-27 tundi.  16.06 õhtul saabusime, saime varustuse omale kohale ja keskööst sai  magama.  Järgmisel päeval registreerisime ja tegime 2h merel trenni. Tuul puhus kuni 9m/s, maa pealt.  Võistluse prognoos oli hea, lubas tuuliseid ilmasid. Võistlejaid oli kohal 44.  Esimesel päeval oli plaanis 3 sõitu, teisel 2, kolmandal päeval uuesti 3 ja viimasel päval 2.  Esimesed 3 sõitu puhus küll klissi tuul kuid see puhus maa pealt, lisaks sadas hooti vihma ja vahepeal olid suured tuuleaugud sees. Olud olid keerulised kuid kodusadama treeningtingimused suurenisti sarnasesid  sellele.  Teisel võistluspäeval puhus taas korralik tuul. Sõidud suutsin hästi realiseerida ja tulemused tulid vastavalt 14 ja 10. Eelviimasel päevale ei lubatud väga palju tuult kuid sellegipoolest oli klisseerimiseks piisavad olud.  Sõidud olid keerulised sest tihti pidi sõidu kestel kasutama sverdil krüssu ja pautima õigel hetkel, et uut tuulepagi kinni püüda. Viimasel päeval puhus vaikne tuul, planeeritud kaks sõitu sai peetud.  Tuuleolud olid keerulised, pagid tulid erinevatest suundadest ja erineva tugevusega. Esimese sõidu start õnnestus aga esimesse märki sõites tegin vale paudi ja sõitsin end valele rajapoolele. Märgis oli kaks võistlejat vaid seljataga… Sõidu jooksul suutsin end siiski ettepoole sõita ja finiśeeruda 28. kohale.  Võistluse viimases sõidus puhus tuul kuni 4m/s. Startisin koos kahe kaasvõistlejaga pin-endist, ülejäänud grupp oli stardiliini keskel. Vahtult 10 sekundit enne starti keeras tuul pin-endi kasuks  ja vahetult pärast starti sai sooritatud paut ja kõigil vasakuga eest läbi sõita. Esimeses märgis olin 4.positsioonil, allatuules kaotasin ühe koha. Teisel krüssul möödus veel kolm, viimane allatuul hoidsin kohta. Finiśis 8 koht, mis on minu vaiksete tuulte tulemustes parim koht.  Võistluspäeva järgselt käisime koos Rolle ja Keviniga longboardimas, lõdvestuseks.  22.06 pärast viimast sõitu kiiruga asjad kokku ja kodupoole tagasi.  Võistluste kokkuvõttes tulin väga heale 17. kohale,  klubikaaslane Kevin 22.kohale.